cyanic-selkie/wikianc huggingface dataset:
Russies-Japannese Oorlog
Politieke gevolge
Dit was die eerste groot militêre oorwinning in die moderne era van 'n Asiatiese mag oor 'n Europese land. Die Weste en Verre Ooste was geskok oor Rusland se nederlaag. Japan se aansien het aansienlik toegeneem terwyl dit as 'n moderne nasie begin beskou is. Rusland het feitlik sy hele Pasifiese en Oosseevloot verloor, asook baie internasionale prestige. Dit was veral in die oë van Duitsland en Oostenryk-Hongarye voor die Eerste Wêreldoorlog. Rusland was Frankryk en Serwië se bondgenoot, en dié afname in aansien het 'n groot uitwerking gehad op Duitsland se planne vir oorlog met Frankryk en op sy steun aan Oostenryk-Hongarye in dié se oorlog teen Serwië.
Webjoernaal
2004 – nou
Sommige webjoernale was belangrike bronne van nuus gedurende die Tsoenami van Desember 2004 soos Medecins Sans Frontieres. Net so was daar 'n paar webjoernale gedurende Orkaan Katrina in Augustus 2005 en die tydperk daarna wat vanuit New Orleans bestuur is, insluitende die Interdictor en Gulfsails, wat daarin geslaag het om krag en 'n internetskakel te handhaaf en inligting beskikbaar te stel wat nie gedek is deur die hoofstroommedia nie.
Russies-Japannese Oorlog
Politieke gevolge
In die afwesigheid van Russiese kompetisie, en met die afleiding van Europese lande se aandag gedurende WO1 tesame met die Groot Depressie wat gevolg het, het die Japannese weermag pogings begin om China en die res van Asië te oorheers. Dit het eindelik gelei tot die Tweede Chinees-Japannese Oorlog en die Pasifiese Oorlog-teaters van WO2.
Webjoernaal
2004 – nou
In Brittanje is die koerant, The Guardian herontwerp in September 2005, wat onder andere 'n daaglikse opsomming van webjoernale op bladsy twee insluit. In Junie 2006 het BBC News 'n webjoernaal vir sy redakteurs geloods soos ook in ander nuusmaatskappye ingestel is. In Januarie 2005 het die tydskrif, Fortune agt webjoernaalskrywers gelys wat besigheidsmense "nie kan ignoreer nie": Peter Rojas, Xeni Jardin, Ben Trott, Mena Trott, Jonathan Schwartz, Jason Goldman, Robert Scoble, en Jason Calacanis.
Russies-Japannese Oorlog
Gevolge vir Rusland
Hoewel 'n deel van die Russiese publiek die oorlog gesteun het ná die Japannese aanval in 1904 in Port Arthur, het die steun gou in ontevredenheid omgesit ná verskeie nederlae teen Japan. Die onmiddellike skok van die onverwagte vernedering het veroorsaak dat baie Russe die konflik beskou het as 'n metafoor vir die tekortkomings van die Romanof-outokrasie. Algemene ontevredenheid in Rusland ná die oorlog was die olie op die vuur van die reeds gissende Russiese Rewolusie van 1905, 'n voorval wat Nikolaas heeltemal wou vermy deur 'n onversoenlike houding aan te neem voor samesprekings. Twaalf jaar later het die ontevredenheid oorgekook in die Februarie-rewolusie van 1917.
Webjoernaal
Besigheidsmodelle
Die oorgrote meerderheid van webjoernale is nie kommersieel van aard nie. Sommige voltydse webjoernaalskrywers vind dit moeilik om 'n wins uit hul werk te maak. Die algemeenste en eenvoudigste metode om geld te verdien, bly om teikengerigte banieradvertensies op die blad te plaas. Sommige webjoernaalskrywers bly egter huiwerig om dit te gebruik weens negatiewe reaksie van lesers op advertensies. 'n Meer diskrete vorm van reklame sluit in skakels na ander webwerwe wat kommissie betaal aan die skrywers vir kopers wat skakels vanaf 'n webjoernaal gevolg het. Ander volg die klik-om-te-skenk-model. Politieke webjoernaalskrywer Andrew Sullivan het op 'n stadium aangedui dat om donasies te aanvaar meer winsgewend is as sy skryfwerk vir The New Republic.
Russies-Japannese Oorlog
Gevolge vir Rusland
In Pole, wat Rusland in die laat 18de eeu verdeel het en waar Russiese oorheersing reeds twee groot opstande veroorsaak het, was die bevolking so rusteloos dat 'n leër van 250 000 tot 300 000 soldate in die land gestasioneer moes word om die onrus te onderdruk. Sommige politieke leiers van die Poolse oproerbeweging het afvaardigings na Japan gestuur om saam te werk oor sabotasie en inligtingsversameling in die Russiese Ryk. 'n Oproer met Japannese hulp is selfs beplan.
Webjoernaal
Besigheidsmodelle
Betaal-per-webjoernaalinskrywing is 'n meer kontroversiële model waarvolgens 'n webjoernaalskrywer 'n vasgestelde aantal woorde oor 'n onderwerp skryf (gewoonlik 'n webblad of produk) voorsien deur 'n adverteerder. Die inskrywing sluit ook gewoonlik ten minste een skakel na 'n relevante webwerf in, as 'n metode om belangstelling aan te wakker en die adverteerder se webbladsy se rang in terme van soekenjins te verhoog. In ruil ontvang die webjoernaalskrywer 'n klein bedrag geld, gewoonlik nie meer as VSA $10 nie.
Die rede vir die kontroversie is dat baie webjoernaalskrywers nie aan hul lesers bekend maak dat hulle vir sodanige inskrywing betaal word nie en dus die indruk laat dat hulle eerlik sodanige produk aanbeveel terwyl hulle in der waarheid skrywers van advertensiekopie is. In reaksie verwerp sekere webjoernaalskrywers die praktyk van betaalde inskrywings as "fasilitering van die besoedeling van die webjoernaalsfeer". Ander is weer van mening dat daar geen etiese probleem daarmee is nie solank die webjoernaalskrywer erken dat hy of sy betaal word.
Russies-Japannese Oorlog
Gevolge vir Rusland
In Rusland het die onderdrukking van die 1905-rebellie op kort termyn gelei tot 'n hervorming van die Russiese weermag wat dit in staat gestel het om in WO1 teenstand teen Duitsland te bied. Die opstande ná die oorlog het egter die saadjies geplant vir die Russiese Rewolusie van 1917. Dit is omdat Nikolaas II die Oktobermanifes uitgereik het, wat net beperkte hervormings soos die Doema ingesluit het en nie die sosiale probleme in Rusland aangeroer het nie.
Webjoernaal
Sagteware
Die meeste webjoernaalskrywers maak vir die byhou van hul joernaal gebruik van gratis aanlyn dienste, waarvan Blogger populêr is. Ander sluit in Ecto en Elicit wat gebruikers toelaat om hul webjoernaal op te dateer sonder om aanlyn te wees vir die redigeering van die artikels. Sagteware soos Blogger bied aan gebruikers wat geen ervaring het met die skepping van webbladsye het nie, die geleentheid om aanlyn ’n webjoernaal te skep.
Russies-Japannese Oorlog
Gevolge vir Japan
Japan het die opkomende Asiatiese mag geword en bewys sy weermag kan met sukses teen die groot magte van Europa veg. Die meeste Westerse lande was verstom dat Japan nie net sy man kon staan nie, maar Rusland ook oorwin het. Japan het verder gewys hy is gereed om 'n aktiewer en leidende rol in Asiatiese sake te speel. Dit het weer gelei tot algemene nasionalisme deur die streek.
Webjoernaal
Sagteware
Webjoernaal skep sagteware en gasheerhuisvestiging word ook voorsien deur sommige webbediener maatskappye (Tripod en TypePad), Internet diensverskafvers (Mweb & America Online), aanlyn publikasies (Salon.com) en internet poort-webtuistes (Yahoo! 360° or Google).
Russies-Japannese Oorlog
Gevolge vir Japan
Hoewel Japan die oorlog gewen het, was die publiek geskok oor die baie beperkte terme vir vrede waaroor ná die oorlog onderhandel is. Algemene ontevredenheid het deur die bevolking versprei. Opstande het in groot stede uitgebreek, insluitende voor die Amerikaanse gesantskap in Tokio.
Webjoernaal
Sagteware
Webjoernaalskrywers met meer ervaring gebruik daarteen oor die algemeen spesiaal ontwikkelde sagteware soos byvoorbeeld WordPress, MovableType, Nucleus CMS, Pivot, Drupal of pMachine. Met hierdie sagteware, wat op 'n eie bedienerruimte geïnstalleer kan word, kan 'n individu sy webjoernaal heeltemal na sy eie keuse ontwerp. Verskeie van die programme is verniet.
Russies-Japannese Oorlog
Gevolge vir Japan
Twee spesifieke vereistes wat ná so 'n duur oorwinning verwag is, het veral ontbreek: 'n territoriale aanwins en geldelike skadeloosstelling. Die vredesverdrag het gelei tot gevoelens van wantroue, want die publiek het verwag dat Sachalin aan hulle afgestaan sou word, terwyl hulle net die helfte van die eiland gekry het ná druk deur Amerika. Roosevelt het Nikolaas II ook gesteun in sy weiering om skadevergoeding te betaal. Op 5 en 6 September het al die groot koerante die inhoud van die ondertekende vredesverdrag in besonderhede bespreek.
Webjoernaal
Inhoud van 'n webjoernaal
'n Webjoernaal artikel bestaan gewoonlik uit die volgende:
Addisionele opsies sluit die volgende in:
Russies-Japannese Oorlog
Gevolge vir Japan
Die oorlogsregering het krygswet in Japan afgekondig om die opstande op 6 September ('n dag ná die ondertekening van die verdrag) te onderdruk. Meer as 2 000 mense is in hegtenis geneem. Die krygswet is op 29 November herroep, maar die kabinet het op 22 Desember bedank nadat hy die vredesverdrag op 10 Oktober bekragtig het. Dit het gelyk of die regering verantwoordelikheid aanvaar het vir 'n oorlog wat verloor is.
Webjoernaal
Inhoud van 'n webjoernaal
Kommentaar is 'n manier om bespreking van webjoernaal inskrywings te verseker. Lesers word die geleentheid gebied om kommentaar oor 'n artikel te lewer. Dit kan insluit om regstellings onder die skrywer se aandag te bring of om hul opinie oor die artikel of tema van die artikel te gee. Dienste soos coComment stel ten doel gesprekvoering deur kommentaar te vergemaklik deur die naspoor daarvan toe te laat.
Wanneer 'n webjoernaalskrywer reageer op 'n verwysing na 'n item uit 'n ander webjoernaal, en beide skrywers ondersteun 'n terugspoor, dan word die oorsponklike webjoernaalskrywer deur middel van 'n "terugspoor pieng" hiervan op hoogte gebring. Onderaan die oorsponklike webjoernaalartikel word dan na die ander webjoernaal deurverwys. Dit bied 'n skakel na 'n webjoernaalartikel wat nie sal verander nie. Aangesien die artikels gesorteer word volgens datum, kan dit wees dat 'n nuusfeit op 'n bepaalde tydstip op die hoofbladsy wees, maar 'n maand later nie meer daar te vinde is nie. 'n Permanenteskakel verander egter nie en maak dit moontlik dat die artikel weer maklik opgespoor kan word.
'n Groeiende aantal internetgebruikers gaan nie meer daagliks na die webbladsye van die webjoernale nie, maar gebruik 'n RSS-leser daarvoor. RSS is 'n XML-toepassing, waardeur webblaaie met 'n enkele muisklik gekontroleer kan word vir opdaterings. Om RSS te gebruik is 'n RSS-leser noodsaaklik.
Webjoernaalgewildheid
Analises deur navorsers dui aan dat daar twee maniere is waarop webjoernale gewild word, naamlik deur verwysings (Engels: citations) en deur middel van afilliasie (byvoorbeeld webjoernaalrolle). Die basiese gevolgtrekking van die studie, is dat terwyl dit tyd verg vir 'n webjoernaal om populêr te word, en permanente skakels (Engels: permalinks) die proses vinniger aan die gang sit, en 'n beter aanduiding is van populariteit en gesag as webjoernaalrolle, aangesien dit wys dat persone werklik die webjoernaal se inhoud lees en dit as waardevol en belangwaardig ag in spesifieke gevalle.
Die blogdex-projek is geloods deur navorsers in die MIT Media Lab met die doel om die web te deurkruis en inligting van duisende webjoernale te bekom ten einde hul sosiale eienskappe te ondersoek. Die projek het inligting vir vier jaar ingesamel en het die outomatiese verspreiding van gewilde inligting in die gemeenskap gevolg. Dié projek is nie meer aktief nie.
Die Webjoernaal buite die Anglofoonsfeer
Engels was die oorheersende taal tydens die beginjare van webjoernale. Terselfdertyd was dit grootliks 'n VSA-gesentreerde fenomeen. Hierdie situasie het die afgelope tyd verander. Die webjoernaalsfeer is tans meertalig en ook al hoe meer verteenwoordigend van die breë wêreldbevolking met veral tans die Asiatiese en Europese tale wat sterk groei toon.
Gedurende April 2006 word gereken dat minder as een derde van alle webjoernaal artikels in Engels is. Japannees en Chinees groei die vinnigste in die webjoernaalsfeer. Volgens Technocrati se berekeninge (2006) is die volgende tale in volgorde die gewildste vir webjoernale, Japannees, Chinees, Engels, Spaans, Italiaans, Frans, Portugees, Nederlands en Duits. Koreaans is ook 'n prominente webjoernaaltaal wat onderskat word in die Technocrati evaluasie aangesien dié soekenjin nie verskeie prominente Koreaanse webwerwe indekseer nie.
Rutuls
Die Rutuls (of Rutulianers) (Rutulies: Myhabyr) is 'n etniese groep die noordelike Kaukasus-streek in die Europese deel van Rusland. Hulle praat Rutulies, 'n Noordoos-Kaukasiese taal, as moedertaal en Russies en Azerbeidjans as tweede taal. Die Rutuls is hoofsaaklik aanhangers van die Soennitiese Islam.
Die meeste Rutuls leef in die Dagestan, gevolg deur Azerbeidjan.
Dawnpark
Dawnpark is 'n voorstad van Boksburg naby aan Vosloorus.
Sycon plumosum
Sycon plumosum is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Sycon en tot die familie Sycettidae. Die wetenskaplike naam van die spesie is die eerste keer geldig gepubliseer in 1943 deur Tanita.
Straat van Korea
Die Straat van Korea is 'n seestraat in Oos-Asië wat Korea (Suid-Korea) van Japan skei en die Oos-Chinese See, die See van Japan en die Geelsee met mekaar verbind. Dit grens in die noorde aan die suidelike kus van die Koreaanse Skiereiland en in die suide aan die suidwestelike Japanse eilande Kioesjoe en Honsjoe. Dit is sowat 200 km breed en het 'n gemiddelde diepte van 90 tot 100 m.
Die belangrikste hawestede langs die Straat van Korea is Busan in Suid-Korea en Fukuoka in Japan. Tydens die Russies-Japanse oorlog het op 27–28 Mei 1905 die Slag van Tsushima in die Straat van Korea plaasgevind.
Johann Pestalozzi
Johann Heinrich Pestalozzi (1746-1827)‏, was ‘n Switserse opvoeder en sy teorie het steeds ‘n sterk invloed op vroeë kinderonderrig (VKO) -programme. Sy fokus was op die ontwikkeling van die jong kind se sintuie, en kurrikulumintegrasie is die manier om holistiese ontwikkeling te verseker. Hy het aanbeveel dat kinders in groepe opgevoed moet word, eerder as individueel, en oueropleiding is belangrik. Hy het geglo dat opvoeding oor die hand, die hart en die verstand van die kind moet gaan. Behalwe vir intellektuele inhoud, moet skole ook voorsiening maak om praktiese vaardighede vir kinders aan te leer.
Die boeke How Gertrude teaches her children en Book for Mothers beskryf wat ma’s tuis kan gebruik met hul kinders.
Pestalozzi was besorg oor die armoede en gesinsontbinding onder die laer klasse as gevolg van die Franse oorloë wat in die 18e eeu Switzerland verwoes het, en sodoende het hy besluit om die individu te help om homself te help.
Pestalozzi het gesê, “Ich bin durch mein Herz, was ich bin. Hilfe zur Selbsthilfe”, (Deur my hart is ek wat ek is. Help mense om hulleself te help.)
Pestalozzi stel ‘n sosiale doel aan die opvoeding, deur die kind se unieke moontlikhede te ontwikkel en sodoende wil hy van bedelaars mense maak. Hy wou ‘n samelewing tot stand bring wat gekenmerk sou wees deur deug in die enkeling en regverdigheid in die staat, ‘n verlossing deur die mens se eie krag te bewerkstellig.
Pestalozzi se teorie was gevorm op sy siening dat aanskouing die oervorm van menslike denke is, waaronder hy verstaan dat die innerlike deurlewing eerder as visuele waarneming beskou moet word, en dit betrek veel meer as net die sintuie. Dit raak ook die intellek en gevoel. Hy het waarneming as basis vir sy onderwys. Die oog en oor is die belangrikste sintuie tydens onderrig. Dit wat waargeneem is, moet vervolgens in ‘n duidelike taal weergegee word. Die kind gaan so van die bekende na die onbekende. Mondelinge ondervraging om die kind te lei was vir hom belangrik. Die kind moet deeglike beheer oor alle leerstof hê voordat daar oorgegaan word na die volgende leerstof.
Pestalozzi is een van die baanbrekers in die moderne idee van gereedheid. Die trapsgewyse ontwikkeling van die sintuie was vir hom belangrik vir die opbouing van die diepste kennis. Lees moet uitgestel word totdat die kind goed kan praat. Denke was vir hom die doel van onderwys en nie kennis nie. Die kind moet ontwikkel en nie onderrig word nie. Handearbeid was vir hom belangrik, want die hand is net so belangrik soos die intellek. Sonder die ontwikkeling van die hart is die mens onvolledig; die kind moet sy kapasiteit om lief te hê ontwikkel. Hy het gesê dat dit wat ‘n mens is, is jy deur jou hart.
Hy maak gebruik van ‘n selfversorgende skool in ‘n plaasomgewing waar die kinders veral handwerk doen, maar ook onderrig word, om sy doelstelling te bereik. Die kind moet leer bid, dink en werk. Pestalozzi staan naby aan Comenius se stelling deurdat hy ‘n waarlik etiese samelewing tot stand bring waarin God aanbid word, met sedelike erkenning en menslike skeppingsvermoë gestimuleer word.
Pestalozzi meen dat elke mens in drie kringe leef, nl. die gesin, die beroep, en die staat.
Elke mens moet volgens die waardes van sy samelewing opgevoed word en daarvolgens leef. Tug is belangrik, maar indien ‘n kind nie belangstel in dit wat om hom aangaan nie, veral in sy opvoeding, dan moet die opvoeder na sy metode gaan kyk om te sien of dit korrek toegepas word.
Erica adunca
Erica adunca is 'n plant wat tot die genus Erica behoort en deel van die fynbos vorm. Die plant is endemies aan die Wes-Kaap.
Lexington, Noord-Carolina
Lexington is 'n stad in die deelstaat Noord-Carolina en die administratiewe setel van Davidson County. Die stad is ongeveer 32 km suid van Winston-Salem. Die eerste nedersetting is gestig in 1822. Dit is 'n industriele stad wat meubels, tekstiel ware, batterye, masjienerie, gals en gereedskap vervaardig.
Puteaux
Puteaux is 'n commune in die westelike voorstede van Parys, Frankryk. Dit is geleë in die hart van die Hauts-de-Seine Département, 8.7 km vanaf die middestad van Parys. Met ingang 2016 beskik dit oor 'n bevolking van 44,941 siele.
La Défense, Parys se sakedistrik, waarin van die hoogste geboue in die metropolitaanse gebied voorkom, is versprei oor die noordelike deel van Puteaux en dele van die naburige communes van Courbevoie en Nanterre. Die inwoners van Puteaux word in Frans Putéoliens genoem.
Geskiedenis
Die ontstaan, en stigting van die stad deur die kloostervader Suger kan terugdateer word na 1148. Die stad het toe bekendgestaan as Putiauz.
Die naam Putiauz kom uit die ou Franse woord Putel, wat 'n "moeras" beteken, en waarskynlik verwys na die toestand van die gebied voor die her-organisasie daarvan.
Volgens 'n ander etimologiese verklaring sou die naam Puteaux afkomstig wees van die Latynse puteoli, meervoud van puteolus wat "klein putjie" of "watergat" beteken. Die naam Puteaux kan terugdateer word na die sestiende eeu of sewentiende eeu.
Geografie
Puteaux is geleë aan die linkeroewer van die Seinerivier en grens aan Courbevoie in die noorde, Nanterre in die weste en Suresnes in die suide. In die ooste word Puteaux met Parys verbind by wyse van die brug van Puteaux naby Neuilly asook by wyse van die brug van Neuilly (wat ook gebruik word deur die Paryse Metrolyn 1). Die gebied van die munisipaliteit van Puteaux omvat ook die grootste deel van die Île de Puteaux, aan die Seine.
Distrikte
Puteaux beskik oor verskeie distrikte.
Die distrik Bas de Puteaux, geleë tussen die spoorlyn en die Seine, is die oudste verstedelikte distrik. Opmerklik is veral die ou kerk, die Théâtre des Hauts-de-Seine, die stadsaal en 'n kommersiële winkelsentrum naby die rue Jaurès, Eichenberger en Chantecoq. Die stadsaal is in 1934 gebou en is 'n tipiese voorbeeld van die argitektuur van daardie tyd. Die boulevard Richard Wallace staan bekend as die "Champs-Élysées" van Puteaux.
Die distrik Haut de Puteaux, wat aan die ooste van die spoorlyn geleë is, is 'n meer onlangse distrik en bestaan uit verskeie wonings en HLM-behuising (résidences des rosiers, Cartault, Marcellin Berthelot, Bernard Palissy). Die Lorilleux-woning, byvoorbeeld, is gebou op die terrein van ou inkvervaardigingsmaatskappye.
Arcadia, Pretoria
Arcadia is 'n voorstad in Pretoria, Suid-Afrika. Dit is geleë oos van die stadskern, met Beatrixstraat wat die westelike grens met die Pretoria Middestad vorm, Kerkstraat (nou Stanza Bopapestraat) die noordelike grens, Hillstraat die oostelike grens met Hatfield en Parkstraat die suidelike grens met Sunnyside. Pretoria se eerste landdros, Andries du Toit, het hom in 1857 op 'n stuk grond gevestig wat aan die dorpie gegrens het. Hy het dié grond vir 'n Basoeto-ponie van pres. M.W. Pretorius geruil en dit Arcadia genoem. In dieselfde jaar het hy die dorpie in erwe uitgemeet.
Arcadia is die oudste voorstad van Pretoria en is in 1889 by Pretoria ingelyf. Arcadia is bekend vir sy historiese geboue, ambassades en hotelle. Die Uniegebou is op die grens van die voorstad geleë. Pretoria het die tweede meeste ambassades ter wêreld, ná Washington, D.C., waarvan die meeste ín of naby Arcadia geleë is.
Kerkstraat, die eenrigtingstrate Pretorius- en Schoemanstraat, en Parkstraat loop in 'n oos-wes-rigting deur die voorstad. Bakens in Arcadia sluit in die Pretoriase Kunsmuseum in Parkstraat, die Gerard Moerdyk Restaurant, in 'n gebou wat deur Gerard Moerdijk ontwerp is, en Venningpark.
Puteaux
Distrikte
Die distrik La Défense is in die noorde geleë, geskei deur die sirkelvormige boulevard. Die distrik, wat aan die einde van die 1950's ontwikkel is, is een van die belangrikste sakekerns in Europa. Dit bestaan hoofsaaklik uit kantoorgeboue, maar sommige opmerklike wonings kan ook in die distrik gevind word (Tour Défense 2000, résidence Boieldieu). Twee derdes van die gebied van La Défense is in Puteaux geleë; die res is verdeel tussen Courbevoie en Nanterre. Derhalwe is die CNIT, die Arche de la Défense en die Quatre Temps-winkelsentrum in Puteaux geleë.
Paul Lambert (akteur)
Paul Lambert (1 Augustus 1922 – 27 April 1997) was 'n Amerikaanse akteur. Hy was bekend vir sy rolle in die rolprente Spartacus (1960), Planet of the Apes (1968), en All the President's Men (1976), en in die televisiereeks The Twilight Zone (1959).
Puteaux
Distrikte
Die distrik van Île de Puteaux, waar daar geen wonings is nie, huisves die sportstrukture (tennisbane, sokkervelde, 'n gimnasium en 'n swembad) van Puteaux. 'n Sportkompleks genaamd die Palais des sports is in Julie 2006 geopen.
Politiek
Charles Ceccaldi-Raynaud (UMP) was van 1969 tot 2004 die burgemeester van Puteaux. In 2004 is hy opgevolg deur sy dogter Joëlle Ceccaldi-Raynaud (UMP). Sy is ook tydelik aangestel as parlementslid vir die 6de distrik van Hauts-de-Seine (Puteaux/Neuilly-sur-Seine) in pleks van Nicolas Sarkozy.
Die administrasie van Puteaux deur Ceccaldi-Raynaud is deur sekere mense as outoritêr en tirannies beskou (deur die opposisie, maar soms ook deur sekere mense uit sy eie politieke kamp in Hauts-de-Seine). Hierdie kritiek het gereeld weerklank gevind in die media (soos die dagblaaie Libération, Le Monde, die Hauts-de-Seine-uitgawe van Le Parisien en die nuustydskrif L'Express, wat aan die einde van 2005 'n voorbladstorie daaroor gehad het).
In September 2005 het Charles Ceccaldi-Raynaud aangekondig dat hy van voorneme is om weer burgemeester te word in die plek van sy dogter. Sy dogter het egter geweier om te bedank.
Munisipale administrasie
Persone wat as burgemeester van Puteaux gedien het is:
Vervoer
Puteaux word bedien deur die Gare de Puteaux-stasie op die Transilien La Défense en Transilien Parys - Saint-Lazare voorstedelike spoorlyne.
Puteaux word ook bedien deur die Esplanade de La Défense-stasie op die Paryse Metrolyn 1 in die sakekern van La Défense, asook deur die La Défense-stasie, 'n groot wisselaarstasie op die Paryse Metro Lyn 1, op Parys se RER lyn-A, op die Transilien La Défense voorstedelike spoorlyn, en op die Transilien Parys; Saint-Lazare voorstedelike spoorlyn. Puteaux word ook bedien deur die T2 tremlyn, op die La Défense-Issy-Val de Seine-lyn.
Tweede kabinet van John Vorster
Die Tweede kabinet van B.J. Vorster was vanaf 18 Mei 1970 tot 29 April 1974 in Suid-Afrika aan bewind.
Puteaux
Kulturele uitbeeldings
Puteaux dien as die toneel vir die rolprent Une aussi longue absence uit 1961, wat die wenner was van die Palme d'Or tydens die Cannes-rolprentfees van 1961.
Wolseley
Wolseley is 'n dorp in die Kaapse Wynland-distriksmunisipaliteit van die Wes-Kaap, Suid-Afrika. Die dorp is 15 km suid van Tulbagh.
Geskiedenis
Wolseley is in 1875 op die plaas Goedgevonden gestig en na sir Garnet Wolseley, aangewese goewerneur van Natal en opperbevelvoerder van die Britse magte, vernoem. Die spoorlyn vanaf Kaapstad het Wolseley in 1876 bereik en die taklyn na Ceres is in 1876 voltooi.
Wolseley is in 1955 tot munisipaliteit geproklameer.
Wapen
Wolseley se munisipale raad het in 1955 'n wapen aangeneem en by die Kaapse Provinsiale Administrasie geregistreer : In rooi, 'n silwer paal belaai met 'n tros blou druiwe, in die skildhoof en skildvoet groen geblaar, aan weerskante vergesel van 'n besant; 'n groen golwende skildhoof. Die helmteken was 'n swart wolfskop uitkomend uit 'n goue muurkroon, en die wapenspreuk was "Viridis et fructifera". Ivan Mitford-Barberton het die wapen ontwerp.
Die wapen is in 1996 gewysig deur die skildhoof van groen na blou te verander en met drie silwer waterdruppels te belaai, en toe by die Buro vir Heraldiek geregistreer.
Ewa Da Cruz
Ewa Da Cruz (gebore 9 Julie 1976) is 'n Noorse aktrise. Sy is bekend vir haar rolle in die rolprente Bella (2006), Excuse Me for Living (2012), en Reya (2014), en in die televisiereeks As the World Turns (1956).
Ljef Wigotski
Ljef Wigotski (1896-1934) was ‘n Russiese opvoedkundige teoretikus wat gefokus het op kinders se taalontwikkeling. Hy het geglo dat volwassenes en ouer portuurgroeplede ‘n belangrike rol speel in kinders se leerproses. Vir hom was spel kritiek vir die jong kind se intellektuele ontwikkeling.
Wigotski se teorie het heelwat verskil van Piaget se teorie, naamlik:
Deur interaksie in die sosiokultuur omgewing, ontwikkel dit in meer gesofistikeerde en effektiewe mentale prosesse/strategieë wat Wigotski na verwys as Hoër Mentale Funksies.
Sosiale invloede op kognitiewe ontwikkeling:
Belangrike prinsiepe in Wigotski se teorie:
Sycon proboscideum
Sycon proboscideum is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Sycon en tot die familie Sycettidae. Die wetenskaplike naam van die spesie is die eerste keer geldig gepubliseer in 1898 deur Breitfuss.
Bate
In finansiële rekeningkunde word 'n bate as 'n ekonomiese hulpbron beskou.
Definisie
Bates kan enigiets wees wat aan die volgende voldoen:
Klassifikasie
Bates kan tasbaar of ontasbaar wees. Voorbeelde van tasbare bates sluit in kontant, motorvoetuie, voorraad ens. Voorbeelde van ontasbare bates sluit in klandisiewaarde, patente ens.
Demografie van Suid-Afrika
[[Lêer:South Africa population density map.svg|duimnael|Bevolkingsdigtheid:
]]
1904-sensus
Suid-Afrikaanse bevolkingsyfers vir die 1904-sensus. Bron:
1960-sensus
Bronne: Statesman's Year-Book 1967–1968; Europa Year Book 1969
Ouderdom- en geslagsverspreiding
(2011-sensus)
Tale
Daar word vele tale in Suid-Afrika gepraat. Daar is elf amptelike tale en ander nie-amptelikes. Dit maak Suid-Afrika die land ter wêreld met die tweede meeste amptelike tale (na Indië). Twee van die amptelike tale (Afrikaans en Engels) is van Germaanse oorsprong, die ander nege vorm deel van die Bantoetaalfamilie.
CIA World Factbook demografiese statistiek
Ouderdomstruktuur: (2001)
Bevolkingsgroeikoers::
Geboortesyfer:
Sterftesyfer:
Sterftes
Swerfsyfer:
Geslagsverhouding:
Kindersterftesyfer:
Vrugbaarheidsyfer:
Nasionaliteit:
Etniese groepe:
Gelowe:
Tale:
Geletterdheid:
Robert Mitford Bowker
duimnael|regs|200px|Robert Bowker.
Robert Mitford Bowker (Newcastle-On-Tyne, Northumberland, Engeland, 30 Augustus 1810 – Craigie Burn, by Somerset-Oos, Kaapkolonie, 23 September 1892) was ’n Britse Setlaar en Kaapse parlementslid.
Bowker was die sesde van die nege seuns van Miles Bowker en sy vrou, Anna Maria Mitford. Hy word groot op sy vader se plaas Tharfield in die distrik Albanie, en blykbaar woon hy daar tot sy huwelik op 19 Desember 1838 met Sarah Elizabeth, dogter van Robert Hart van die (nou geskiedkundige) plaas Glen Avon, by Somerset-Oos. Uit hulle huwelik is vyf dogters en agt seuns gebore.
Bowker en sy vrou vestig hul op Craigie Bum, 'n plaas hoog in die berge bokant Somerset-Oos, wat as gevolg van sy afgeleë ligging dikwels tydens die grensoorloë deur sy broers as skuilplek vir hul gesin en hul vee gebruik word. Daar hou hy hom besig met boerdery en tuinmaak, waarvan hy besonder baie hou. Hoewel sy afgesonderde bestaan deur krygsdiens en sy parlementêre verpligtinge onderbreek is, kon dit moontlik tot sy konserwatiewe opvattings bygedra het.
Bowker verteenwoordig Somerset-Oos in die laerhuis van 1854 tot 1868, en weer van 1870 tot 1873. Later word hy van 1881 tot 1890 ook lid van die Wetgewende Raad vir die Noordoostelike Sirkel. In albei rade was hy 'n voorstander van 'n hoër stemregkwalifikasie. Bowker was 'n beskeie verteenwoordiger van die Britse Setlaars, en van 'n familie wat baie bygedra het tot die ontwikkeling van die land waar hulle hul kom vestig het.
Hy is begrawe in die familiekerkhof op Craigie Burn.
Fairey Battle
Die Fairey Battle was 'n enkelmotorige bomwerper wat tydens die Tweede Wêreldoorlog deur die Britse Lugmag gebruik is. Die vliegtuig (model K 4303) het sy nooiensvlug op 10 Maart 1936 voltooi. Hierdie vliegtuig is ontwerp na aanleiding van Spesifikasie P.27/32 van die Britse regering vir 'n tweesitplekbomwerper vir daggebruik. Dit moes die Hawker Hart dubbeldekkervliegtuig vervang.
Arend
Arende of adelaars is groot roofvoëls wat lede is van die voëlfamilie Accipitridae en aan vele genera behoort wat nie noodwendig nabyverwant aan mekaar is nie. Meeste van die meer as 60 spesies kom in Europa en Afrika voor. Buite hierdie areas kom slegs twee spesies in die VSA en Kanada voor, nege spesies in Suid-Amerika en drie in Australië.
Beskrywing
Arende word hoofsaaklik deur hulle grootte, kragtiger bou en swaarder kop en snawel onderskei van ander roofvoëls. Selfs die kleinste arende, soos die Dwergarend (wat vergelykbaar in grootte met Jakkalsvoëls en sekere valke is), het relatiewe langer en meer eweredig breër vlerke, en 'n meer direkte, vinniger vlug. Meeste arende is groter as enige ander roofvoëls behalwe aasvoëls. Die spesies wat arende genoem word kan in grootte en gewig wissel van die Suid-Nicobar Slangarend, teen 500 gram en 40 cm, tot die 6.7 kg Steller se Seearend en die 100 cm Fillipynse Arend.
Arende, veral soorte soos ons inheemse breëkoparend, is van die pragtigste en indrukwekkendste van al die roofvoëls. Die arend, met sy onbevreesde blik en fiere houding, word tereg “koning van die voëls" genoem. Die liggaam van die arend is baie sterk en kan tot 100 cm lank word - van die punt van die snawel tot aan die punt van die stert.
Die vlerke is breed en lank en die vlerkspan is dikwels byna 200 cm; hierdie vlerke is uitstekend geskik vir kragtige vlug en is ook goed aangepas vir sweef. Arende kan 'n snelheid van tot 160 km/h bereik, maar net vir kort periodes, bv. wanneer hulle neerduik. Normaalweg vlieg hulle baie stadiger. Die tarsus (dit wil sê die onderbeen) is, hoewel dit kort is, uiters sterk en word met vere bedek tot by die tone.
Die breëkoparend (Polemaetus bellicosus) word oor die hele Afrika suid van die Sahara aangetref, behalwe in die tropiese woude van Wes-Afrika. Hierdie arend word vandag nog taamlik algemeen in die afgeleë dele van ons land aangetref en het 'n voorliefde vir bergagtige en droë omgewings. In die digter bevolkte dele is die voel egter ongelukkig reeds in 'n groot mate verdring.
Die breëkoparend jag deur hoog in die lug te vlieg en die grond daarvandaan te bekyk, of anders die omgewing van die tak van 'n groot boom te bespied. Soos alle arende is die breëkoparend 'n beskermde voël, veral aangesien sy stapelvoedsel dassies is. Hierdie arend maak ook jag op hase, ape, slange, muishonde en af en toe ŉ lammetjie. Die breëkoparend bou sy nes van stokkies in die vorm van 'n platform, gewoonlik in 'n groot boom.
Partykeer is die nes tot 60 meter bo die grond. Dieselfde nes word oor en oor gebruik. Die wyfie bou die nes, terwyl die mannetjie die stokkies aanbring. In die winter lê die wyfie een of twee witterige eiers. Slegs die wyfie broei, en dit duur langer as 40 dae voordat die eiers uitgebroei is. Die pas uitgebroeide arend is oortrek met wit dons. Terwyl die arendjie nog klein is, vlieg die pa rond op soek na prooi, wat hy dan na die nes bring, waar die ma dit uitmekaar skeur en aan die kleintjie voer.
Sy eet natuurlik self ook van hierdie kos. Die mannetjie bly nooit baie lank by die nes nie en voer nooit die jong arend nie. Daar is by arende trouens 'n duidelike verdeling van arbeid: die mannetjie doen al die jagwerk en bring die kos na die nes, terwyl die wyfie vir die klein arendjies sorg. Terwyl die kuiken nog jonk en klein is, bedek die ma hom vir lang tye met haar vlerke, maar namate hy groter word en vere ontwikkel, word hy alleen in die nes gelaat.
So af en toe besoek die wyfie die nes en bring soms groen takkies met blare daarheen. As die mannetjie intussen kos gebring het, sal sy daar bly en die kuiken begin voer. Wanneer die kuiken groter word en self sy kos kan skeur, het hy nie langer die hulp van sy moeder nodig nie. Dit duur byna 100 dae voordat die jong arendjie die nes kan verlaat en selfs dan is hy nog 'n baie lang tyd van sy ouers afhanklik.
Sedert antieke tye is daar op arende jag gemaak, nie vir hul vleis nie, want dit is droog en taai, maar vir hul vere, wat dikwels as versiering gebruik word. So byvoorbeeld word die arend se vere in sekere dele van Asië gebruik vir die maak van heilige waaiers vir godsdienstige seremonies in die tempels. In die antieke tyd het krygsmanne baiekeer arendvere op hul helms gedra.
Gesigsvermoë
Navorsing het getoon dat die meganisme van die arend se oog nie baie beter as die menslike oog s'n is nie. Blykbaar kan hulle net beter konsentreer om al die dingetjies in 'n landskap gouer waar te neem as die mens. Die arend het meer selletjies in sy retina as die mens en bioloë het bepaal dat daar byna 3 000 000 liggevoelige selle in een vierkante millimeter van die retina van die arend is. Die arend se oë is aan die kant van die kop, sodat die voel, sonder om hulle te beweeg, 'n gesigsveld van 300° het, terwyl die menslike oog net 'n gesigsveld van 160° het. Benewens die gewone ooglede. het die arend 'n derde ooglid, die sogenaamde knipvlies, wat horisontaal oor die oë getrek kan word.
Voortplanting
Arende bou hulle neste in hoë bome of op hoë kranse. Baie spesies lê twee eiers, maar die ouer, groter kuiken maak gereeld die jonger een dood nadat dit uitgebroei het.
Ouditiewe integrasie opleiding
Ouditiewe integrasie opleiding (AIT), is 'n proses wat sy ontstaan gehad het in Frankryk. Guy Bérard het die proses aanbeveel as 'n kuur vir kliniese depressie en selfdoodneigings. Volgens Bérard kan AIT ook baie voordelig wees vir die behandeling van disleksie en outisme. Daar is egter baie min bewyse ten opsigte van hierdie stelling wat gegrond is op waarneming. Dit behels 20 half-uur sessies oor 10 dae, waartydens geluister word na spesifiek geselekteerde en gereguleerde musiek. Dit is gedurende die vroeë 1990's gebruik as behandeling van outisme; dit is ook aanbeveel as behandeling vir ADHD, depressie, en 'n wye verskeidenheid van ander versteurings. AIT het nie voldoen aan wetenskaplike standaarde vir doeltreffendheid wat die gebruik daarvan as 'n behandeling van enige toestand kan regverdig nie.
Die Amerikaanse Akademie van Pediatrie en drie ander professionele organisasies beskou dit as 'n eksperimentele proses. Die New York Staat Departement van Gesondheid beveel aan dat dit nie gebruik word vir die behandeling van jong kinders met outisme nie. Die Amerikaanse Food and Drug Administration (FDA) het die invoer van die Audiokinetron, die oorspronklike toestel wat gebruik word om AIT toe te pas, na die VSA verbied vanweë die gebrek aan bewyse dat dit mediese voordeel inhou. Die American Speech-Language-Hearing Association het tot die gevolgtrekking gekom dat AIT nie voldoen aan wetenskaplike standaarde vir veiligheid nie.
Opleiding: Reëls
Ouditiewe integrasie opleiding (AIT) het ten doel om sensoriese probleme soos gehoorversteurings en hyperacusis (oorsensitiewe gehoor) aan te spreek. Die genoemde sensoriese probleme veroorsaak ongemak en verwarring by mense met leergestremdhede, insluitend outisme spektrum versteurings. Hierdie hipersensitiwiteit beïnvloed 'n kind se aandag, begrip, en die vermoë om te leer.
Die opleiding behels bywoning deur die kind van twee 30 minuut sessies per dag met 'n tussenpose van ten minste drie ure. Hierdie opleiding geskied oor 'n tydperk van tien agtereenvolgende werksdae. Die kind luister via oorfone na 'n program van spesiaal geselekteerde, gereguleerde musiek met 'n wye frekwensie omvang. Die program is met spesifieke frekwensies van gefiltreerde klank aangepas vir elke kind. 'n Elektroniese toestel word gebruik wat lukraak wissel tussen hoë- en laespoed klanksuiwerings, tussen 1/4 en 2 sekonde elk. Die filter-toestel wissel ook die klank se intensiteit, deur'n gemoduleerde effek te skep. Die volume is so hard as moontlik gestel, sonder om ongemak te veroorsaak. As die luisteraar ongewone sensitiwiteit vir sekere frekwensie toon, kan hierdie frekwensies addisioneel uitgeskakel word.
Die invoer van die oorspronklike toestel vir hierdie opleiding, die "Audiokinetron" of "Ears Education and Retraining System" (EERS), is deur die Amerikaanse Kos- en Medisyne Administrasie (FDA) verbied, omdat daar nie genoegsaam bewys is dat dit mediese voordeel inhou nie. Hoewel geen AIT toestel deur die FDA goedgekeur is vir bemarking as mediese toestel nie, is die gebruik van toestelle slegs met die oog op onderwyshulpmiddels nie onderhewig aan die regulasies van die FDA nie. Verskeie ander nie-goedgekeurde toestelle word nou gebruik in die toepassing van AIT. Een voorbeeld is die Digitale Ouditiewe Aërobiese (DAA) stelsel, wat die Oudiokinetron in die VSA vervang het. Dit bevat 20 halfuur-CD's wat die funksies van die verbande Oudiokinetron insluit, om sodoende die verbode gebruik van die oorspronklike toestel te systap.
Die meeste AIT praktisyns is spraak- en taalpatoloë of oudioloë en arbeidsterapeute; ander praktisyns sluit in sielkundiges, dokters, maatskaplike werkers en onderwysers. Geen opleiding word vereis om 'n operateur te word van die DAA sisteem nie. Die gebrek aan grondige voordele vir kliënte het daartoe gelei dat die American Speech-Language-Hearing Association sy lede waarsku dat hulle skuldig bevind kan word aan die skending van ASHA se Kode van Etiek indien hulle AIT dienste voorsien.
Onvoldoende bewys van doeltreffendheid.
In 'n sistematiese oorsig van onpartydige gekontroleerde toetse van die AIT is onvoldoende bewyse gevind om die gebruik daarvan te ondersteun; geen beduidende effekte wat die teendeel bewys, is aangemeld nie.
Verskeie professionele organisasies is van mening dat AIT as 'n eksperimentele proses beskou moet word. Dit sluit die Amerikaanse Akademie van Oudiologie, die American Speech-Language-Hearing Association, die Amerikaanse Akademie van Pediatrie, en die Opvoedkundige Oudiologie Vereniging in. Ná die hersiening van die beskikbare navorsing, het die New York Staat Departement van Gesondheid tot die gevolgtrekking gekom dat die AIT se doeltreffendheid nie bevestig kan word nie. Hulle het aanbeveel dat dit nie gebruik word om jong kinders met outisme te behandel nie.
Geskiedenis
Guy Bérard se Oudisie Égale Comportement (Engelse vertaling "Hearing Equals Behaviour" ) is die eerste boek oor AIT. Annabel Stehli se "The Sound of a Miracle" vertel die verhaal van die skrywer se dogter, 'n outistiese dogtertjie wat AIT-behandeling van Bérard ontvang het. Hierdie anekdotiese boek het uitgebreide publisiteit aan AIT in die Engelssprekende wêreld verskaf. In 1994 het meer as 10 000 Amerikaanse kinders en volwassenes reeds opleiding ontvang, teen 'n koste van sowat US$1000 tot $1300 elk, en AIT het 'n multimiljoen-dollar-bedryf geword.
AIT het toegeneem in gewildheid in die vroeë 1990's, ondersteun deur anekdotiese bewyse en belowende maar klein eksperimente. Voorlopige navorsing het metodologiese foute soos 'n gebrek aan statistiese gesag, kortsigtigheid, of 'n gebrek aan 'n kontrolegroep ingesluit. Latere groter en beter beheerde studies kon nie die belowende potensiaal van AIT beaam nie. Die gebruik van die AIT is nie ondersteun buite die protokolle van navorsing nie.
Peter Snell
Sir Peter George Snell (* 17 Desember 1938 in Ōpunake, Noordeiland; † 12 Desember 2019 in Dallas, Texas) was 'n Nieu-Seelandse middelafstandatleet. Hy het drie Olimpiese goue medaljes verower en word in 1964 die enigste atleet sedert 1920 om goud in die 800 en 1 500 meterwedlope te wen. Hy het ook vyf wêreldrekords opgestel.
Beryciformes
Beryciformes is 'n vis-orde wat hoort tot die klas Actinopterygii.
Die volgende families is deel van die orde Beryciformes:
Andreas Theodorus Spies
Andreas Theodorus Spies (Swellendam, 11 Oktober 1800 - Good Hope, Utrecht (Suid-Afrika), 29 Desember 1889) was die stigter van die Republiek van Kliprivier (1847) en die Republiek Utrecht (1853) in die huidige KwaZulu-Natal, Suid-Afrika.
Biografie
Spies is in Swellendam in die destydse Britse Kaapkolonie gebore. As deel van die Voortrekkers vestig hy hom in die Republiek Natalia, waar hy lid van die Volksraad word en die eerste kommandant en landdros van Wene word. Na die Britse anneksasie van Natalia het hy die Kliprivier Republiek in 1847 en die Republiek Utrecht in 1853 gestig. As die eerste landrooster van Utrecht (Suid-Afrika) het hy 'n leidende rol gespeel in die onderhandelinge wat gelei het tot die unie van die Republiek Utrecht met die Republiek Lydenburg en later die Suid-Afrikaanse Republiek (Transvaal). In 1864 tree hy uit die politieke lewe en bly 'n boer op sy plaas Good Hope tot sy dood op 89-jarige ouderdom.
Charles Lampkin
Charles Lampkin (17 Maart 1913 – 17 April 1989) was 'n Amerikaanse akteur. Hy was bekend vir sy rolle in die rolprente Five (1951) en Cocoon (1985), en in die televisiereekse Ben Casey (1961) en That Girl (1966).
Ohrigstaddam
Die Ohrigstaddam is 'n grondvullingtipe dam wat in die Drakensberg naby Ohrigstad in Mpumalanga, Suid-Afrika geleë is.
Die dam is in 1955 gebou en dien hoofsaaklik vir besproeiing en huishoudelike gebruik.
Edwardian Farm
Edwardian Farm is 'n historiese televisie-dokumentêr van twaalf episodes wat vir die eerste keer tussen November 2010 en Januarie 2011 op BBC Two uitgesaai is. Dit handel oor 'n groep geskiedkundiges wat 'n poging onderneem om 'n plaas in Suidwes-Engeland op dieselfde manier te bestuur soos dit in die Edwardiaanse tydperk gedoen is. Die reeks is deur David Upshal geskep en vervaardig, terwyl Stuart Elliott die regie behartig het.
Die reeks is in opdrag van die BBC deur die onafhanklike TV-produksiemaatskappy Lion Television vervaardig en by Morwellham Quay, 'n historiese kaai in Devon, geskiet. Die span "Edwardiaanse" boere het uit die geskiedkundige Ruth Goodman en die argeoloë Alex Langlands en Peter Ginn bestaan.
Edwardian Farm het uit twee vroeëre reekse, Victorian Farm en Victorian Pharmacy, voortgespruit - twee van BBC Two se gewildste treffers in 2009 en 2010 waarvan enkele episodes tot by 3,8 miljoen kykers getrek het. Die reeks is in September 2012 deur Wartime Farm opgevolg, met dieselfde span wat hierdie keer 'n volle kalenderjaar as boere in oorlogstye op Manor Farm in Hampshire deurgebring het.
Nieu-Akwitanië
Nieu-Akwitanië (Frans: Nouvelle-Aquitaine [nu.vɛ.l‿a.ki.tɛn]; Oksitaans: Navèra Aquitània; Baskies: Akitania Berria; Poitevin-Saintongeais : Novéle-Aguiéne) is 'n Franse gewes (Frans: région) in die suidweste van Frankryk wat uit die ou geweste van Akwitanië, Limousin en Poitou-Charentes bestaan. Die gewes Nieu-Akwitanië bestaan sedert 2016.
Edwardian Farm
'n Begeleidende boek met dieselfde naam, wat deur Goodman, Langlands en Ginn geskryf is, is in 2010 deur BBC Books uitgegee. Die reeks het ook op DVD verskyn.
Las (rekeningkunde)
In Finansiële Rekeningkunde word 'n Las as 'n ekonomiese verpligting beskou.
Klassifikasie
Daar word tipies onderskei tussen bedryfslaste (korttermyn) en nie-bedryfslaste (langtermyn).
Beate Eriksen
Beate Eriksen (gebore 19 Oktober 1960) is 'n Noorse aktrise en regisseuse. Sy is bekend vir haar rolle in die rolprente Plastposen (1986), Over stork og stein (1994), en Victoria (2013), en in die televisiereeks Hotel Cæsar (1998).
Termiet
Termiete (Isoptera) is 'n orde van sosiale insekte wat in groot groepe lewe.
Net soos met miere is die meeste individue onvrugbaar. Die uitsondering is die koningin en jaarliks 'n aantal mannetjies, wat egter weer vinnig sterf. Sommige koninginne kan waarskynlik tot sewe jaar oud word, wat die termiet verreweg die langlewendste insek maak.
'n Kolonie termiete bevind hulle dikwels gelyktydig bo- en ondergronds en kan bogronds aan hulle termiethope uitgeken word. Die meeste soorte leef in Afrika, Asië en Oseanië. Termiete het 'n swak reputasie weens die skade wat hulle aan houtstrukture aanrig, maar is 'n onmisbare voedselbron vir sommige diere soos die ietermagog en sommige akkedisse.
Onder die termiete is daar werkers (vroulike individue) en soldate (manlike individue). Die mannetjies van sekere tropiese soorte is berug omdat hulle groot sterk kake het en selfs giftig kan wees.
Om die aantall termiete in 'n kolonie te skat word 'n sekere aantal van hulle 'n pers kleurstof gevoer wat hulle 'n pers skynsel gee. Nadat hulle met die ander termiete gemeng het, kan die persentasie pers termiete bepaal word, en kan die totale getal termiete daaruit geskat word.
Rachelle Greeff
Rachelle Greeff (*31 Augustus 1957, Belville -) is 'n Afrikaanse joernalis en skrywer. Haar eerste boek, Die rugkant van die bruid, wat in 1990 gepubliseer is, is met die CNA se debuutprys bekroon. Sy het daarna verskeie boeke geskryf en ook verskeie pryse daarvoor ontvang, veral vir haar kortverhale. Haar verhale is in verskeie bloemlesings opgeneem, en sommige is selfs in Duits, Nederlands, Deens en Engels vertaal. Haar eerste drama, Die Naaimasjien, wat deur Sandra Prinsloo opgevoer is, was ook besonder suksesvol.